**DERINIMO PAŽYMA**

**Dėl 2014-2020 metų Europos Sąjungos fondų investicijų 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ pasiūlymų dėl projektų atrankos kriterijų**

| Eil.Nr. | **Pastabos ir pasiūlymai** | **Žyma apie pastabas ir pasiūlymus, į kuriuos nebuvo atsižvelgta, atsižvelgta iš dalies arba atsižvelgta** |
| --- | --- | --- |
| Viešosios įstaigos Lietuvos verslo paramos agentūra 2018 m. gegužės 14 d. raštas Nr. R4-2179 (15.1.6) |
|  | Nr. 3 Nurodoma, kad vertinama ar projektas patenka ar nepatenka į aplinkos oro užterštumo kietosiomis dalelėmis KD10 lygio, viršijančio šio teršalo paros ribinę vertę, zoną. Jei patenka - tokioje teritorijoje įgyvendinamu projektu diegiamas lokalios teršalų emisijos neturintis įrenginys, naudojantis atsinaujinančių išteklių energiją šilumos gamybai; jei nepatenka - į padidintos aplinkos oro taršos zoną, neefektyviai biomasę naudojantis katilas gali būti keičiamas efektyvesniu atsinaujinančių išteklių energiją šilumos gamybai naudojančiu įrenginiu, nepriklausomai nuo pirminio kuro/energijos rūšies. O Nr. 5 nurodoma, kad vertinama jei patenka – aukščiausias balas, jei nepatenka – aukštesnis, jei kitose – žemesnis. T. y. Nr. 3 atrankos kriterijus neišskiria, koks atsinaujinančių išteklių energiją šilumos gamybai naudojantis įrenginys (be lokalios teršalų emisijos ar efektyvesnis) gali būti diegiamas teritorijoje, kurią Nr. 5 kriterijus įvardija, kaip „kitoje Lietuvos vietovėje“. Taip pat Nr. 5 atrankos kriterijus nenurodo, kas yra „kitos Lietuvos vietovės“ ir kaip jos nustatomos.  | **Neatsižvelgta.**3 ir 5 projektų atrankos kriterijai buvo suderinti su LVPA ir patvirtinti 2018 m. vasario 22 d. Stebėsenos komiteto posėdyje.Pagal kriterijų Nr. 3 „kitoje Lietuvos vietovėje“ gali būti diegiamas efektyvesnis nei esamas atsinaujinančių išteklių energiją šilumos gamybai naudojantis įrenginys, tiek su lokalia teršalų emisija, tiek be jos (technologijos neribojamos).Lietuvos Respublikos aplinkos ministro 2018 m. sausio 9 d. įsakyme Nr. D1-12 „*Dėl aplinkos oro užterštumo kietosiomis dalelėmis KD10 lygio, viršijančio šio teršalo paros ribinę aplinkos oro užterštumo vertę didžiuosiuose Lietuvos miestuose (Vilniuje, Kaune, Klaipėdoje, Šiauliuose, Panevėžyje), žemėlapių ir jų naudojimo aprašo parengimo ir taikymo*“ nurodytame žemėlapių naudojimo apraše paaiškinama kaip naudotis žemėlapiais. Informacijos portale <https://dts.aplinka.lt/map/viewer/external/#mapId=3151> matomasLietuvos žemėlapis kartu su didžiųjų miestų aplinkos oro užterštumo kietosiomis dalelėmis KD10 sklaida. Visa kita nepažymėta teritorija yra „kitos Lietuvos vietovės“. |
|  | Nurodoma, kad neefektyviai biomasę naudojantis katilas gali būti keičiamas efektyvesniu atsinaujinančių išteklių energiją šilumos gamybai naudojančiu įrenginiu, nepriklausomai nuo pirminio kuro/energijos rūšies. T. y. pirma nurodoma, kad neefektyviai biomasę naudojantis katilas, o vėliau nurodoma, kad nepriklausomai nuo pirminio kuro/energijos rūšies. Informacija pateikiama netiksliai, nes jei pirma nurodoma, kad pirminis energijos šaltinis yra biomasė, vėliau nurodyti jog nepriklausomai nuo kuro/energijos nėra tikslinga, nes jau yra nurodyta, kad pirminė energijos rūšis turi būti biomasė.  | **Neatsižvelgta.** Neefektyviai biomasę naudojantis katilas gali būti keičiamas efektyvesniu atsinaujinančių išteklių energiją šilumos gamybai naudojančiu įrenginiu, nepriklausomai nuo pirminio kuro/energijos rūšies (naujas katilas gali naudoti aerotermininę, hidroterminę, geoterminę energiją, medienos biomasės kurą ir kt.). |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_